તા. 13ના રોજ બપોર સુધીનો સમય થોડો અસ્વસ્થતા ભર્યો જશે. તા 13 બપોર પછી અને તા. 14 અને 15 દરમિયાન ઈચ્છાપૂર્તિનો સમય રહેશે. આપને ભેટસોગાદ મળી શકે. આપના કાર્યો યોજનાપૂર્વક પાર પડશે. આપને નોકરી-વ્યવસાયમાં કામથી આત્મસંતોષ મળશે. તા 15 થી સૂર્ય આપની રાશિથી બીજા સ્થાનમાં ભ્રમણ કરતા આપને દાંતની સમસ્યા થઇ શકે છે. આપના ક્રોધમાં વધારો થશે. આપના વ્યવસાયમાં વિસ્તરણની યોજના પાર પડી શકે છે. આપની કામકાજની સ્થિતિ સારી રહેશે. તા 15 થી શુક્ર આપની રાશિથી ત્રીજા સ્થાનમાં ભ્રમણ કરતા આપના સંપર્કોમાં વધારો થશે. નવા નવા લોકો સાથે મુલાકાત થશે. આ સમય આર્થિક રીતે લાભદાયી રહેશે. આપને નોકરીમાં નવા કામકાજની જવાબદારી સાથે પગારવૃદ્ધિને બઢતી મળી શકશે. ધનલાભની સંભાવના પણ પ્રબળ છે. ભાઈઓથી લાભ થશે. તા. 16 અને 17 દરમિયાન આપ આપના ધાર્યા કાર્ય પાર નહીં પાડી શકો પરંતુ ધીરજ જાળવી કાર્ય કરતા રહેવું. તા. 18, 19 દરમિયાન આપના કાર્યનું ફળ મળવાની શક્યતા છે. સપ્તાહનું અંતિમ ચરણ તમે ભાઈબહેનો અને મિત્રો સાથે પસાર કરવાનું વધુ પસંદ કરશો.